দুৰ্নীতি, ভ্ৰষ্টাচাৰ আৰু উন্নয়নৰ ঢাক-ঢোল বজোৱা বিজেপি নেতৃত্বাধীন অসম চৰকাৰৰ শিক্ষা বিভাগটোত একাংশ শিক্ষকে অৰাজকতা চলাই থকাৰ ৰাজহুৱা অভিযোগ দীৰ্ঘদিন ধৰি উত্থাপিত হৈ আহিছে ৷ উল্লেখযোগ্য যে মৰিগাঁও জিলাৰ লাহৰীঘাট শিক্ষা খণ্ডৰ অন্তৰ্গত পূব চেতুৱাই খাইতি বালিকা প্ৰাথমিক বিদ্যালয়ৰ প্ৰধান শিক্ষয়ত্ৰী গৰাকীৰ বিৰূদ্ধে বিদ্যালয়ৰ মধ্যাহ্ন ভোজনৰ ধন আত্মসাৎ সন্দৰ্ভত বিভাগীয় কৰ্তৃপক্ষক স্থানীয় ৰাইজে কেইবাবাৰো অভিযোগ দাখিল কৰিছিল ৷ অভিযোগ অনুসৰি বিদ্যালয়খনত থকা তিনি গৰাকী শিক্ষক- শিক্ষয়িত্ৰীৰ ভিতৰত প্ৰধান শিক্ষয়ত্ৰী গৰাকীয়ে মাজে সময়ে বিদ্যালয়ত উপস্থিত হয় যদিও বিভিন্ন অজুহাত দেখুৱাই পাঠদানৰ পৰা বিৰত থাকি নিৰ্ধাৰিত সময়ৰ আগতেই গুচি যায়।
লাহৰীঘাটৰ দুৰ্নীতিগ্ৰস্ত শিক্ষয়ত্ৰীৰ মইমতালিৰ বিৰুদ্ধে সৰৱ ৰাইজ: শিক্ষা মন্ত্রীৰ হস্তক্ষেপ দাবী